Fiels

D**'Fiels** (lokal: **Feels**) ass eng lëtzebuergesch Uertschaft am Kanton Miersch a Chef-lieu vun der Gemeng Fiels.

## Geographie
D'Fiels läit un der Wäisser Iernz.

## Geschicht

D'Fielsser Géigend war schonn zur Réimerzäit bewunnt; bei der Restauratioun vun der Buerg gouf eng réimesch Mënz fonnt.

Vum 11. bis 18. Joerhonnert gouf d'Liewe vun de Buerghären op der Fielsser Buerg bestëmmt.

24. Juni 1865 war e grousst Feier an der Fiels. Déi fréier Parkierch (Nikloskierch) a 75 Haiser falen de Flamen zum Affer. Am ganze Land gouf fir d'Affer gesammelt.

### Textilindustrie
Zanter dem Mëttelalter bis an d'zweet Halschecht vum 20. Joerhonnert huet d'Textilindustrie an der Fiels eng wichteg Roll gespillt.
Sou ass beluecht, dass ënnert dem Johann II. *von der Feltz* d'Fiels vum béimesche Kinnek Jang de Blannen 1343 e Patent krut fir véier Wiefstill ze bedreiwen. An de Joerhonnerten dono waren d'Arméien e wichtege Client, sief et z.&nbsp;B. déi éisträichesch oder franséisch, wie grad Här a Meeschter war, oder zum Schluss d'Lëtzebuerger Arméi, déi 1967, wéi den allgemengen Arméidéngscht ofgeschaf gouf, een Drëttel vun der Produktioun ofkaaft huet.

Vun 1945 bis 1960 huet d'Fielser Textilindustrie floréiert, ma vun do u goung et lues a lues biergof. Mat zum Niddergang bäigedroen hunn allgemeng wirtschaftlech Entwécklungen, wéi d'Opkomme vun neie Produktiounslänner an Asien oder Afrika, oder d'Virléift fir bëlleg Masseproduktioun, déi een dacks auswiessele konnt. Den 10. Mäerz 1970 hunn d**Draperies de Fels'' (Famill Ginter) zougemaach, 1984 d'Firma ''Vestimenta'' (Famill Lewandowski), an 1985 d'Kleederfabréck ''Ginter-Ginter'' (Famill Ginter-Bertrang).

Bekannt Produkter aus der Fiels waren [[Jeans]] vu Vestimenta, d'"Feelser blo Boxen" oder d'"Tiertechboxen" vu Ginter-Ginter, alles zolidd Gezei, dat als Schaffgezei vun Entreprisë wéi der [[Arbed]], der [[Post Luxembourg|Post]], der [[Geschicht vun der Eisebunn zu Lëtzebuerg|Eisebunn]], asw. ofkaaft gouf.

An der Marchandisenhal vun der fréierer [[Gare Fiels|Fielser Gare]] ass e klenge Musée, wou verschidde Produktiounsanlagen nom Gebrauch hikoumen.

== Kuckeswäertes ==
* D'[[Buerg Fiels]]
* D'[[Kierch Fiels]]
* D'[[Rochuskapell an der Fiels]]
* D'[[De Roebé-Schlass|De-Roebé-Schlass]]
* D'Haus vum [[Michel Rodange]]
* De [[Musée iwwer d'Textilindustrie an der Fiels]]
* D'[[Justizkräiz (Fiels)|Justizkräiz op der Bleech]]
* De [[Verluerekascht Fiels|Verluerekascht]]
* Den [[Ouschterbuer Fiels|Ouschterbuer]]
* Den [[Haangelsbur]]

== Bekannt Perséinlechkeeten an d'Fiels ==
=== Victor Hugo an d'Fiels ===
A sengem ''Carnet de voyage'' schreift de [[Victor Hugo]] de [[16. Juli]] [[1871]] iwwer d'Fiels:
''.... nous a fait servir un luncheon dans la magnifique salle que fait le grand donjon sans toit. J'ai tout revu avec émotion, le puits, les tours, la chapelle....... J'ai dessiné la ruine.''

De Victor Hugo huet d'[[Buerg Fiels|Buerg aus der Fiels]] zweemol gemoolt:
* Souvenir de la Rochette, 16. Juli 1871 (Bläistëftzeechnung 75 x 115&nbsp;mm)
* Souvenir de Larochette, [[17. Juli]] (Lavis 110 x 350&nbsp;mm)

=== Michel Rodange an der Fiels ===
De [[Michel Rodange]] krut den [[13. Juli]] [[1854]] seng Ernennung als Schoulmeeschter fir d'Oberprimärschoul an der Fiels. Dës Funktioun huet hie bis [[1859]] ausgeübt. Wärend där Zäit huet hien an der Hënneschter Gaass gewunnt, am Haus vum fréiere Kaploun. [[1936]], bei der Honnertjoerfeier vun der [[Fielsser Musek]], gouf eng Gedenkplack iwwer der Hausdier vun dësem Haus ubruecht. An der Sëtzung vum [[28. Juli]] [[1953]] huet de Fielsser Gemengerot beschloss fir déi Strooss "Rue Michel Rodange" ze nennen.

[[1872]] schreift de Michel Rodange a sengem [[Reenert oder de Fuuss am Frack an a Maansgréisst|Reenert]], am Siwente Gesank (Vers 5):

<blockquote>
De Léiw louss d’Déier ruffen,<br>
Di grouss als wéi di kleng;<br>
Se koumen all mat Heefen<br>
A keemol eent eleng.<br>

Zur **Fiels *'am Ärenzdällchen<br>
War hauer och e Fest,<br>
Duer koumen d’Musikanten<br>
An d’Sänger all di best.<br>
</blockquote>




=== Jean-Antoine Zinnen an der Fiels ===
De [[Jean-Antoine Zinnen]], Komponist vun [[Ons Heemecht|"Eiser Heemecht"]], huet en Deel vu sengem Liewen an der Fiels verbruecht.

=== Generol Patton an der Fiels ===
De [[George S. Patton|Generol Patton]] hat fir kuerz Zäit säin Haaptquartéier am *Grand-Hôtel de la Poste'' an der Fiels.

## Kuckt och
* Lëscht vun de Lëtzebuerger Uertschaften
* Entwécklung vun der Gemengenzuel zu Lëtzebuerg

## Um Spaweck

* Offiziell Säit vun der Gemeng Fiels
* Syvicol
* Fielsser Jugendherberg
* Fielsser Industriegeschicht:Schongfabréck Lutgen

## Fotoalbum